Cesarhanmun/geonobi-data huggingface dataset:
地名: 洪原 (咸鏡道, 縣（監）)
年: 1510.0

○咸鏡道觀察使高荊山, 以備倭方略馳啓, 其略曰: "考諸古迹, 三去甲子年間倭變時, 自安邊至歙谷三息程內, 壓戎、鐵原、和登、浪城浦等處, 或築石城, 或築土城, 防戍烽燧, 相準報變矣。 今者更審, 則鐵原南距一里許馬嚴岾及壓戎串、浪城浦岾等三處, 丘陵延入海汀, 海中往來人, 箇箇通望處也。 烟臺排設, 夜則擧火相準, 晝夜(侯)
                〔候〕
              望, 報變便當。 令該司磨鍊施行何如? 其一曰, (德原薪島)
                  〔德源薪島〕
                
              、行島、連島, 安邊
              女島、永興等島, 末應島、大猪島等處, 各官海採人及牧子等居者甚多。 如有賊變, 則先受其禍必矣, 竝令出陸而居甚當。 海採人捉魚時, 必往來於人所通望, 角聲及聞處, 請限倭寇寢息間, 令候望, 必待令角出入。 其一曰, 從安邊
              壓戎串望見, 則不但北靑、洪原、咸興、定平、文川、(德原)
                  〔德源〕
                
              、永興等官地面, 昭然可觀。 自江原道、通川郡東北, 距五十餘里, 海中有卵島, 周廻可二百餘里, 多産海物, 海採人等, 常常往來, 賊變可畏。 若上此島, 則利城、端川、吉城等官地面, 亦可望見。 若倭寇依此待風, 截流橫渡, 則可至洪原以北。 請於洪原以北吉城等各官, 依咸興以南各官例, 設烟臺, 置守護軍(侯)
                〔候〕
              望。" 下大臣等議。 領議政柳洵議: "倭奴作梗, 必過江原, 方至咸鏡之境, 事變非朝夕可慮。 今若多設新烟臺, 島居人民, 移出居陸, 下番軍士, 抄定防戍, 則賊未至而先自困弊。 姑於初面安邊
              馬巖、壓戎、浪城三處, 依所啓設烟臺, 令所在官, 撿察(侯)
                〔候〕
              望。 其海採人, 令角出入事及卵島防備事, 依啓本施行。" 上從之。
地名: 洪原 (咸鏡道, 縣（監）)
年: 1516.0

○咸鏡道
              永興府官奴家, 産雌雞一首, 四足有二糞竅; 洪原縣人家, 有犬生三雛, 從乳而産, 其穴三日乃合。

○御朝講。 持平李壽童曰: "禹行言, 未可輕易還任。" 上曰: "分遣御史, 問民疾苦, 此乃美事也。 行言之事, 昨問彦弼, 已知其實矣。" 壽童曰: "行言他事, 未可詳知, 然彦弼云: ‘牧馬場築城軍人, 起送關子末端, 以他筆加書任知二字’ 云, 則行言之詐術立見, 甚爲綢繆, 不宜還任。" 領事申用漑曰: "門子追書事, 未可詳, 臣意, 奸猾之民, 疾其邑宰者, 變其姓名, 輒爲告訴。 若勿推訴者, 而只罷守令, 則恐有後弊, 御史不可頻頻送之。" 上曰: "彦弼徒聞任知之言, 未見囚獄, 則事未可詳知, 行言還任, 可也。" 正言表憑啓李希雍、成希仲事, 用漑曰: "希仲爲人, 未可詳知, 希雍前者善治白川, 稍有聲績。 然南原大處, 似未合也。" 上曰: "希雍善治白川, 則猶可理南原。" 檢討官趙光祖曰: "近來災變疊至, 去月晦日, 雷有聲, 翌曉山頭有雪, 雪旣降則雷不當作。 陰陽失和至此, 意必朝廷無沖和之氣, 致然耳。 當恐懼修省, 以答天譴。" 上曰: "雷雪之變如此, 正宜恐懼修省。" 表憑曰: "前年守令之以實爲災者, 皆令罷之。 今春旱甚, 全不付種, 及秋霖潦, 百穀不實, 可謂歲不熟矣。 然守令懲前, 以災爲實者, 皆是委官、書員踏驗之時, 用其私情, 災實顚倒, 加以守令敎委官, 皆以災爲實, 以致民怨。 監司與御史, 雖審驗, 而未及盡括, 誠非細故也。 今宜酌其輕重, 得公私之中, 則庶幾民可生生也。" 上曰: "踏驗災傷, 國家重事, 以災爲實, 以實爲災, 皆非也。 輕重得宜, 公私兩便, 可矣。 今年則毋得如是事, 已諭八道矣。" 表憑曰: "今年之凶, 甚於甲子, 田穀皆不實。 若至明春, 則民不賴食, 百姓困窮, 則盜賊興行, 可不懼乎? 須諭諸道, 問公私便否, 使百姓蒙實惠, 可也。" 上曰: "如此之事, 任方面之責者, 所當詳盡。" 特進官李坫曰: "監司主一道, 不能邑邑而觀之; 村村而察之, 必使守令詳審, 守令以災爲實, 以至損實未得適中, 須令監司, 申勑守令, 盡心審察, 毋爲民病。" 表憑曰: "若遣御史, 則當於霜降前送之, 以觀其秀及至霜降後, 以觀其實, 則可詳知實不實也。 且御史, 必以侍從之臣充遣, 則必體上之懇惻, 詳察損實, 以得公私之適中也。" 用漑曰: "此言然矣。 然大貊則害於公; 小貊則害於私, 必兩便於私而後, 乃得中也。 百姓之心雖豐歲, 猶欲其從下納稅, 若從民欲, 則國用必乏。 每一道, 各一邑發遣, 則諸邑望風疑畏, 不敢自私矣。 霜前送之, 則許多田原, 不可一一巡觀; 霜後送之, 則民待御史之來, 不能及時刈取, 以至爲棄物, 當如李坫之言, 委任監司, 使守令, 親自踏驗爲便也。" 特進官尹金孫曰: "國家補軍資, 至矣。 然各官奴婢, 不分官之殘盛, 皆令納穀。 臣在咸鏡道, 觀洪原一縣甚殘, 奴婢甚少, 必使其奴婢納粟, 則尤爲殘弊。 且江原、慶尙二道箭竹, 每歲入送于咸鏡道, 然其竹類皆不好, 終爲無用之物, 請擇精好者入送, 則可供武備。 且各道收贖木緜, 令民間貿穀納官, 以補軍資。 然其緜布, 皆爲麤惡, 人不得爲衣, 而其價穀, 則每如定式, 以此, 民甚苦之。 且近來其道緜布甚賤, 尤爲不便, 請令各道, 擇捧贖布而入送。" 上曰: "分其殘盛納粟, 可也。 此等事, 當問于該司。"
地名: 洪原 (咸鏡道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 洪原 (咸鏡道, 縣（監）)
年: 1626.0

○乙卯/憲府啓曰: "務安縣監李益, 本以卑賤之人, 曾爲梁護軍官。 梁護瓜滿之後, 欲圖仍任, 駄載物貨, 又出駿馬數十匹, 納之嬖姬, 旣仍梁護之任, 以其餘資, 圖得大靜而去, 物情莫不駭憤。 今授本職, 未免爲淸朝之羞辱, 請命罷職。 監察具山斗, 爲人麤鄙。 曾在光海時, 奴事李大燁, 至爲監董其起第之役, 因得洪原縣監, 爲人所唾棄久矣。 今爲殿中之任, 物情駭憤。 請命罷職。" 答曰: "具山斗、李益遞差。"
地名: 洪原 (咸鏡道, 縣（監）)
年: 1664.0

○上引見大臣及備局諸臣。 領議政鄭太和持咸鏡監司閔鼎重啓本, 進前白曰: "量田旣已先行於咸興, 而北方事勢, 異於南方。 卽今新結, 不務多得, 惟以均役爲務, 毋致邊民騷擾之弊。 至於雇工率丁之弊, 言之已久, 而亦難卒革。 先考事目, 汰其數外濫率者, 其戶率之人, 使之各自統領, 以爲臨急調用之地。 土奴婢, 則奴丁之可合城守者, 自有臨急入守之例, 只當申明舊制而已, 不必盡編於軍伍。 糶糴之弊, 則已因金壽恒書啓, 旣已以三分之一定式矣。 且雇工率丁, 旣與奴婢不同, 而邊民以爲法無償命, 或至打殺, 誠極可駭。 如有犯者, 治以殺人之律。 北人之棄子不擧, 尤宜痛禁。 亦依狀啓, 三歲前收養者, 許令限己身爲其奴婢, 而必令告官成文, 以爲後考之地。" 上皆從之。 又啓曰: "閔鼎重二度狀啓中所陳大小官役, 皆用民結事, 則宜依狀啓施行, 而勿令侵及軍兵。 至於城池修築及關係邊防之事, 則宜使皆用兵丁。 保人私賣之事, 則非但保人不可私賣, 雇工亦不當, 令本道嚴加禁斷。 一家之內, 二人軍役, 則亦宜蠲減一人之貢。 第每年軍額, 大邑百名、中邑五十名、小邑二十名, 旣已定限, 而至於本道, 則已因金壽恒書啓, 竝減半矣。 鎭堡土卒, 勿編軍伍事, 則鎭堡土卒, 雖編軍伍, 臨急則不可分爲兩處之用, 當減其本邑軍伍, 專屬本堡。 各堡土卒, 則道臣與兵使相議, 先看鎭堡, 關防緊歇。 而募入之類, 可減其身役, 各鎭堡軍器久遠無用之物, 亦當蕩滌。" 又啓曰: "咸興
              都連浦、洪原
              馬郞島牧馬, 移設於端川、永興、文川三場事, 則武將皆以爲不可。" 李浣曰: "臣再爲南兵使, 素聞良馬多産於此浦, 罷之不可。" 又啓曰: "金壽恒疏中, 北兵使請以文臣差送, 若連送文臣, 則不無武備踈虞之患。 此後則文武極擇交差。 北虞候亦當以可合閫帥者差送。" 又啓曰: "壽恒疏中所陳武士試才, 或賜第、或差邊將事, 令監司巡歷北邊, 時與兵使, 會同試取。 俾無濫雜之弊。 徙邊罪人, 盡送北路, 以存實邊之意, 令該曹依此施行。 節行表著者, 則令該曹分等褒勸。 內奴身貢細布, 已自該曹變通。 大臣主管北邊事, 則依此施行。" 上皆從之。 又啓曰: "京畿御史書啓中, 極陳烟戶之弊, 請變通。" 右相許積曰: "大同之法, 民或怨之、或便之, 而至於烟戶之役, 則民甚苦之矣。" 上曰: "問于本道, 隨便變通。" 又啓曰: "黃海道御史朴世堂書啓中, 以軍兵陳布爲巨弊, 欲爲蕩滌, 請限十年以前未納軍布, 査出啓聞, 以爲變通之地。" 上從之。 又啓曰: "全羅監司鄭萬和條陳民瘼, 而其第一條, 則以爲: ‘山郡之民, 不堪大同之苦, 請變通。’ 臣意則纔行之法, 不當旋罷, 而救弊之道, 只在加給價米與革罷而已。" 積曰: "大同之法, 本欲便民, 而山郡民怨至此。 故臣意, 則欲革罷, 而領相, 則欲加給價米。 觀勢變通矣。" 上曰: "然則加給可也。" 命夏曰: "大王大妃殿宮人, 頃因領相所達, 卽放送, 誠聖德事也。 但其父崔&#x26E32;, 囚禁已久, 受刑二次。 竊聞&#x26E32;女, 雖未及嫁, 而旣已受采, 故大臣隨聞陳達。 而今乃因此囚治, 則大臣之不安, 當如何。 亦豈不爲聖德之累乎?" 上曰: "當初下問時, 其父對以未嫁, 而後稱許嫁。 前後異辭, 故予欲痛治。 豈以大臣之言, 爲此擧乎。" 命夏又陳大臣不安之意, 上不答。 先是, 大王大妃選宮人。 譯官崔&#x26E32;之女, 曾已許嫁於人, 未及嫁, 而被選入宮。 領相鄭太和聞而白之, 上不悅。 卽令放出其女, 而以崔&#x26E32;爲變說, 遂命囚禁刑推。 左右相相繼陳達, 而上不聽。 嚴刑三次, 流于遠地, 群臣無敢言者。
地名: 洪原 (咸鏡道, 縣（監）)
年: 1668.0

○命全減北靑、利城、端川、吉州、明川年例京上納貢物價布及州上貢物作米, 內奴婢宮奴婢各衙門奴婢私奴婢貢米布。 半減田稅米太。 半減鏡城、會寧、安邊、德源、文川、高原、永興、咸興、洪原、三水、甲山田稅米太及內奴婢、寺奴婢、宮奴婢、各衙門奴婢貢布貢米。 全減私奴婢貢米布。 以監司權大運分等被災之啓也。
地名: 洪原 (咸鏡道, 縣（監）)
年: 1669.0

○命盡減咸鏡道
              穩城稅米、大豆、奴婢身貢及洪原、明川、鏡城牛黃歲幣、醫司藥材價, 半減人蔘價布。 鍾城、慶興、三水、甲山等四邑稅米、大豆、奴婢身貢亦半減。 時北路凶荒, 因本道監司狀啓, 有是命。

○命洪原、明川、鏡城三邑稅米大豆及諸色奴婢身貢, 依鍾城等四邑例, 竝半減。

○命盡減咸鏡道
              穩城稅米大豆、奴婢身貢及洪原ㆍ明川ㆍ鏡城牛黃歲幣、醫司藥材價, 半減人蔘價布。 鍾城ㆍ慶興ㆍ三水ㆍ甲山等四邑稅米大豆、奴婢身貢亦半減。 時, 北路凶荒, 因本道監司狀啓, 有是命。

○命洪原、明川、鏡城三邑稅米大豆及諸色奴婢身貢, 依鍾城等四邑例, 竝半減。
地名: 洪原 (咸鏡道, 縣（監）)
年: 1765.0

○刑曹判書黃仁儉奏: "雲峰守杺以推奴, 受他人囑, 私刑良女二人, 至於致命。" 上命王府覈之, 得其實, 配于洪原。
地名: 洪原 (咸鏡道, 縣（監）)
年: 1791.0

○咸鏡道觀察使李文源, 因寺奴婢詢弊之命, 狀啓言: "安邊、咸興、洪原、北靑、利城五邑奴婢, 多虛錄, 而收貢則準前比摠, 故有徵隣徵族之冤。 臣方使五邑, 査得其年壯而漏落者, 以充貢額。" 敎曰: "文王之政, 先斯四者, 四民猶是生存者。 彼奴婢之逃無去處, 而年不知爲幾十百者, 其死久矣。 督徵於白骨, 尤爲干和之大者", 遂命道伯, 收聚五邑宣頭案應免者洗草, 申明道比摠之規, 勿以邑本摠, 爲拘。
地名: 洪原 (咸鏡道, 縣（監）)
年: 1827.0

○刑曹達言: "兵曹移文內, ‘徐有圭爲名人, 冒着吏胥服色, 闌入現捉, 照法嚴繩, 以杜後弊云。’ 故卽地捉來嚴勘次, 捧遲晩之際, 謂以爲父訟冤, 書納原情以爲。 ‘渠父一段危忠, 惟知爲國必死, 力討肇源之逆節, 反爲陷害, 憯被酷禍, 竟作島中之冤魂。 爲人子者, 一縷未滅之前, 固當汲汲訟冤, 而第聞闕庭又設鼓, 以來臣子鳴冤之路也。 才經襄事, 不顧禮節, 變着吏胥之服, 從敦化門西挾入, 直抵設鼓之處, 抱鼓泣擊事, 當捧原情入達, 而入直騎堂, 抑何心腸, 乃匿擊鼓之事, 謂之闌入, 驅打逐出, 必欲壅蔽天聰, 自犯欺罔之科? 似或未詳肇賊之凶逆, 而有此阻搪耶? 渠春間鳴錚之時, 附上渠父未徹之疏草, 而留中不下, 未布朝廷, 尙稽國人共誅之義也。 今因事端, 玆控渠父之疏辭。 其槪曰云云,
                【入達後, 墨削以下。】
              念彼凶徒之構陷渠父, 愈往愈憯, 其所誣之條列, 固當闔門就戮。 而渠父生出獄門, 渠之到配蒙放, 莫非寬仁之特恩, 而奸黨惟欲其必殺。 王府之加杖, 係是法外, 而爲廷尉者, 以其姻好爲賊報仇, 圍籬之壓簷, 旣非國典, 而爲禁郞者, 聽嗾操縱, 子奴之通涉, 亦無朝飭而爲土倅者, 受囑防禁, 諸所經遭, 一切相反於傅生安置之聖意。 一子一力, 不得救視, 一飮一洗, 無以勸試, 而首尾兩朔, 終爲餓死之孤魂。 渠父之橫罹非辜, 死於非命, 莫不由於肇賊父子滅口之計。 噫! 肇賊之甲戌凶圖逆節, 將不知至於何境, 而幸賴時相之嚴斥, 未得售計。 其時禍機, 人孰不膽掉骨顫? 且況渠父未徹疏睿覽之後, 願忠之臣, 直言之士, 無一討賊, 而尙此寥寥者, 一自渠父橫死, 匿其憤惋之心, 畏彼凶毒之鋒, 不欲先聲請誅, 而肇賊之威勢, 至於此極矣。 第以龍秀之原情言之, 所謂鳴冤, 一無近似於凶圖之卞明, 而不能掩其父之逆節。 縱以金基厚之上書觀之, 其所發明, 無非窮遁之辭, 而只著綢繆之狀。 至以肇賊之疏言之, 厥罪所犯, 無辭自明, 則初無盤覈之請, 敢以橫逆等語, 猥雜說去, 其無嚴無憚, 寧至此耶? 第念渠父, 以是被誣之顚末, 已有槪控, 庶幾俯燭, 而及夫按達之後, 當渠父納招之時, 非但病眩不省, 嚴問之下, 且以悚惶莫措, 惟以負罪自引, 而未得一一陳暴, 生而飮恨, 死不瞑目, 玆敢捫心瀝血, 申訴于天, 伏願哀矜而特加照燭焉。 所謂人命枉死, 渠父在官十八朔, 一無以杖得病而死者, 數百名官屬之所覩, 十三面民人之所知, 至於七人之致命云者, 專是構誣潛商事。 非但法禁, 營飭截嚴, 故以是申飭矣。 其後數朔, 以潛商之水蔘, 潛賣於灣商事, 有面報民告, 而爲十餘名, 故付諸査所, 推問捧侤。 而潛商輩或推蔘於灣商, 或以賣蔘錢持來, 自該所言稟, 故禁物露捉, 屬公當然。 蔘爲一百三十餘本, 而適値遞任, 未暇劃付, 盡置本邑, 以待營邑之區處。 錢爲一千二百五十兩, 添出官用一百八十五兩, 合一千四百三十五兩, 買田付官廳, 防給民戶之所納雉鷄, 其數爻也其劃付也, 一邑皆知。 至若譏察, 則産蔘各邑, 例以年年差定, 而自邑擧行, 故只許其出而已。 豈有一毫勒徵於譏察之理也? 而金銀蔘之幾斤, 貂鼠㺚之一領, 無非虛謊說去, 惟欲構陷, 如此理外行不得之事, 不待條卞而可知。 所謂査監倉弊隱逋, 欲以査正, 擇出二十餘人, 以了査事。 而別設査所, 又定査徵監官, 以爲捧蔘云者, 豈爲潛商而別設乎? 各倉監色處査徵穀事, 渠父査櫛倉謬, 痛革其弊。 而自來謀利之類, 與監色輩, 幻弄國穀, 翻作私穀, 留倉作奸者査出, 幷爲劃付於各面各庫各廳, 以防民(歛)
                〔斂〕
              , 此外諸條事甚鄙瑣, 不爲悉卞。 道達之全數構誣, 按覈之百般抑勒, 惟視肇賊之勢力, 全無行査之公正, 渠父被誣, 一至此甚矣。 伏願亟下渠父疏留中者, 明示廷臣, 亟正肇賊之當律, 昭雪渠父被誣橫死之冤’ 云。 徐有圭闌入之罪, 固當考律勘處, 而稱以爲父訟冤, 論人罔測, 其所爲說, 關係甚重, 有非臣曹所可擅斷, 請徽裁。" 令曰: "闌入禁門, 肆然擊鼓, 謊誣之說, 益甚於今春, 原情不可薄勘。 考律遠配。" 刑曹以徐有圭, 配洪原縣, 達。
地名: 洪原 (咸鏡道, 縣（監）)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 利原 (咸鏡道, 縣（監）)
年: 1605.0

○備邊司啓曰: "伏見申磼箚子, 磼曾爲咸鏡監司, 熟諳本道事情, 至於虜中情形, 無不知之, 故有此陳箚。 其所謂: ‘今賊雖假稱忽賊; 其實藩胡通雜胡, 而來賊。’ 云者, 不無意見。 而若以爲的然, 則亦未知其如何也。 縣城、時錢之役, 頃有本道狀啓, 而今則事機變遷, 專意件退。 此在當事之臣, 乘時而動, 初非朝家規畫指授之事也。 北邊軍餉, 計無所措, 本道南關及江原道所儲官穀, 皆令輸入, 而本道公、私賤, 竝爲作米。 啓請吉州以北內奴婢, 竝爲作米, 時方擧行矣。 至於撫綏藩胡, 作我藩蔽者, 誠爲今日上策, 而撫綏之方, 惟在授以官爵, 厚其祿俸而已。 第國家經費蕩竭, 其所給俸於咸興者, 未滿平時十分之一, 寧足以博示我恩, 而固結其心哉? 如使廣開銀穴, 勿禁私採, 定爲收稅之規, 則其於胡人祿俸、軍兵糧餉, 果有所助。 此論, 自前有之, 而利原一開, 後弊難防, 今不敢輕議, 敢啓。" 傳曰: "知。"
地名: 高山道 (咸鏡道, 驛道)
年: 1453.0

○咸吉道觀察使成奉祖馳啓: "前都節制使李澄玉殺新都節制使朴好問, 囚其子平孫及奴二名。 臣卽移文于鏡城以南諸邑及六鎭, 令整勑軍馬以待節度。 又令會寧府使南祐良, 率精兵三百, 追捕澄玉, 又令高山道察訪呂宗敬與吉州牧使趙完璧率鍾城軍士, 屯于龍城平以應變。" 左議政鄭麟趾、右議政韓確、左贊成李思哲、左參贊李季疄、兵曹判書李季甸、參判朴仲孫、都承旨崔恒、右承旨申叔舟等會于大君廳, 擬議以啓, 遣議政府知印齎敎書往咸吉道。 其敎觀察使成奉祖曰:
地名: 輸城道 (咸鏡道, 驛道)
年: 1486.0

○司憲府啓: "前輸城道察訪金守仟以屯田所收豆四碩養私馬, 又以海菜貿米十碩, 供帶率女妓及奴子, 贈女妓紅花三斗、紫草五斗罪; 律該杖八十、徒二年, 依《大典》錄贓案。" 從之。
地名: 海州 (黄海道, 首府/牧)
年: 1397.0

○使司上言: "前朝之季, 各道軍民戶數無籍, 凡抄軍時, 妄意定數, 勒令充數, 作弊不小。 今各官軍民戶數, 已有成籍, 都節制使當以其籍付軍數, 當農隙之時, 各於其官, 訓鍊武藝, 有事則及時招致攻守。 如有軍官軍人不卽起送, 軍器衣甲不能堅實, 老弱軍人抄出起送者, 守令及摠牌頭目, 照律論罪後, 報都觀察使。 又都節制使, 聞寇將至, 逗遛不進者, 臨戰不爲盡力者, 無變起軍者, 彼敵數少盡數起軍者, 非時田獵者, 不緊公事, 軍官給馬道內橫行者, 觀察使糾察, 申聞論罪。 又戶口之數, 不可不知也。 各道戶籍, 率居人口, 已竝載錄, 各官守令, 不顧立法大體, 凡遇軍情及徒役事, 盡數抄出, 使不得農業, 以致凋瘁。 今後各戶, 同居各居勿論, 以子壻弟姪族親年六十以下十六以上者, 品官馬兵一員、奉足四名, 無職馬兵一名奉足三名, 步兵一名奉足二名爲定, 戶主名下施行。 無內外族親單丁, 以一般單丁奉足定給, 常時徒役, 不令奉足人各別差發。 有軍情事, 緊緩分揀, 奉足人多少, 酌量率行。 奴子數多率居者, 不給各別奉足。 各官守令如有緊急軍情, 率行外奉足人, 各別差發者, 論罪。 一, 自庚寅年以後, 海寇作耗, 沿海州郡, 悉皆蕭然。 近年以來, 營造兵船, 沿邊守禦, 賊不敢近, 居民土著, 戰艦之功, 誠爲最大。 各船軍官軍人, 長年騎船, 寄生水上, 甚爲可哀。 船內陸物諸緣及雜役, 專以騎船軍人備用, 苦役尤重。 所在各官, 不顧其弊, 騎船軍戶徭役, 指定侵勞, 騎船戶因此逃散, 軍數日減。 今後騎船各戶差役, 一皆減除, 完護如前。 條令不從守令及奸吏, 以王旨不從論罪。 其騎船軍戶內, 子壻及奉足定給人外, 挾持漏戶, 當差他役。 一, 軍法, 將兵者與士卒同甘苦, 時常存恤疾病, 盡情救護, 不令軍人離心, 乃可以臨敵立功。 各道兵船頭目, 以一時喜怒, 非法亂刑, 又累朔騎船, 瘴氣飢寒所(迫)
                〔逼〕
              成疾者、或身勞力瘁, 一二日困臥者, 以爲溫疫, 不爲救療, 氣息不絶者, 或棄無人之島, 或棄水中, 以致夭死。 雖在平時, 至於飮水, 不曾均給, 因此成病。 以如此等事, 不爲存恤, 軍人離心, 逢賊不肯用心, 接戰不得成功。 今後出令嚴禁, 如有得病軍人, 不輕救療, 病深難治者, 兵船到泊近處各官下陸, 令其官差人救療。 不幸有死亡者, 題栍立標, 埋葬接處, 病故辭緣, 報都觀察使, 傳報使司, 轉聞于上, 存恤其家, 限年除役。 不爲用心救療致死者, 各官差人及如前條令不從作弊萬戶千戶領船頭目, 依《大明律》內軍士撫馭無方條, 決杖一百, 邊鄙充軍。" 上從之。
地名: 海州 (黄海道, 首府/牧)
年: 1409.0

○流全穩于東萊, 權守紀于甫州, 裵屯于海州, 裵蘊于忠州, 杖李叔明一百, 流慶源府。 初, 李伯剛之赴京也, 監察全穩至義州, 搜奪禁物, 還啓曰: "伯剛所齎去銀甁行器, 崔兢所齎笠帽二十, 臣謹據法收奪, 伯剛怒曰: ‘銀器且禁, 況金帶乎!’ 遂解置而去。 臣以帶非禁物, 故付諸州官而來。" 上卽命西北面都巡問使, 使人齎金帶銀甁行器, 追給于伯剛, 至則行已遠, 不能及矣。 伯剛路遇寧安君
              良祐, 借其帶而去。 至是, 命代言召穩及書狀裵屯、押物裵蘊、通事李子瑛及其時義州判官權守紀, 一處憑問。 屯、蘊、守紀皆曰: "淸平君怒穩强取禁物, 自棄金帶而去。" 獨子瑛曰: "淸平固請而穩不許。" 穩與子瑛相詰, 指天爲誓, 竟不能明。 黃喜啓曰: "罪在穩。" 卽命囚穩、守紀于巡禁司。 傳旨曰: "屯、蘊二人, 雖曰半路, 奉使有勞, 姑且勿繫。" 又曰: "今去行臺李有常所任之外, 如有所爲, 吾將置法。" 乃曰: "吾豈爲駙馬而若是乎! 洪恕之行, 搜取太甚, 以有易無, 豈其深害!" 尋幷下屯、蘊于巡禁司。 巡禁司鞫全穩等, 穩供稱: "判旨外, 誤收金帶。" 守紀、蘊、屯初言監察搜禁物之日, 以淸平君金帶盛于衾寢笥, 以授淸平之奴, 翼日, 淸平君還送其笥, 出金帶, 置之而去。 及刑問, 盡反其辭, 謂爲穩所誘, 納招不直。 巡禁司啓: "全穩罪, 《大明律》, 奉制書有所施行而違者, 杖一百。 守紀、屯罪, 律云: ‘若鞫囚而證佐之人, 不言實情, 故行誣證者, 減罪人二等。’" 上命皆付處。 執義韓尙德詣闕諫曰: "全穩之罪, 因迷惑所致, 本非懷惡者也。 遠方付處, 臣以爲過矣。" 不允。 屯之繫也, 刑曹都官正郞李叔明訪于獄中, 語之曰: "子雖至此, 然士林必有後議。 且巡禁司, 但承旨意耳, 不得擅便。" 巡禁司司直沈龜麟適聞之以聞, 上曰: "予於全穩, 雖加寬容, 爲攸司者, 宜請穩欺君之罪。 旣不如此, 雖下憲司, 誰能鞫之! 當使六曹臺諫雜治。" 乃命兵曹判書李天祐、知議政府事偰眉壽、左代言安騰、刑曹參議許遲、右司諫權遇、執義韓尙德等, 鞫叔明以士林論議之由。 巡禁司啓: "叔明罪, 律無正條, 比官吏人等挾私欺公, 妄生異議, 變亂成法者斬。" 命減一等施行, 杖一百, 流慶源府。
地名: 海州 (黄海道, 首府/牧)
年: 1411.0

○命議政府曰: "外方從便朴蔓、任純禮、許衡、楊得春、權錙、朴文崇、裵鴻漸、成翀、崔湜, 慶尙道
              東萊付處李種善, 泗川付處趙末通, 全羅道
              完山付處朴謨, 光州付處柳厚等, 京外從便; 東北面鏡城充軍韓冲謙、李原奇、金達、金用禮、朴林秀, 豐海道
              豐州徒役崔天甲、金涇, 瓮津徒役李天幹、洪德生, 海州營直僧寶元, 長淵徒役一老及爲奴趙雅、趙須等, 竝放宥。" 議政府駁之, 不卽奉行, 上言: "任純禮、朴蔓專制方面, 不能弭壬午之事; 趙末通爲近侍而匿逆賊; 趙順和、柳沂之父厚、趙瑚之子須ㆍ雅, 又不可宥者也。" 從之, 其餘皆宥。
地名: 海州 (黄海道, 首府/牧)
年: 1413.0

○庚申/駕至海州, 命發倉, 分賜侍從大小臣僚至胥徒奴隷七日糧, 米豆摠千餘石。

○戊辰/駕還次海州東亭。 上所射鹿十四獐四。 以馳騁適宜, 且所獲甚多, 命豐海道都觀察使閔若孫曰: "可爲講武之場也。 自牛峴以南, 禁人私獵, 且禁開墾, 永爲講武之地, 其已曾開墾者勿禁。 若有未便, 卿宜陳之。" 若孫曰: "牛峴以南, 倭奴嘗侵之地。 無知之民, 不虞後患, 故來居者多耳。 宜徙居民, 永爲講武之所。" 若孫之言, 苟爲容悅, 識者鄙之。
地名: 海州 (黄海道, 首府/牧)
年: 1418.0

○慶尙道觀察使申商啓: "道內禾穀, 因風水之災, 竝皆不稔, 而沿海州郡尤甚, 諸浦水軍請糧于官者甚多, 然其他調度浩繁, 未易支給。 請於左右領, 又分左右領, 分爲四番, 俾令治其産業, 有聲息, 則徵附近州郡兵, 亦足以應敵, 若倭人常時聚會如富山、乃而等浦, 水軍則請臨時量給半朔糧。 鄕校生徒棄其産業, 在校讀書, 實所不堪, 請分番放學, 各司奴婢米麪之貢, 今因飢饉, 誠難充納, 宜代以布帛。 鰥寡孤獨無告之徒, 寄食他家, 生理無門, 宜以州郡陳豆, 分給各里, 俾令造醬, 以爲明年賑濟之資。 州郡所納楮(貸)
                〔貨〕
              , 外方所無, 皆交易於京中商賈, 宜除今年所納楮貨。" 上皆從之, 因命造醬及減楮貨事, 竝於失農諸道行移。
地名: 海州 (黄海道, 首府/牧)
年: 1419.0

○辛未/朝壽康宮。 上以旱徹繖扇。 上王以宦者嚴永守屬內侍府奴, 梁自山
              原平官奴, 金海
              海州軍, 陸永生
              錦山軍。
地名: 海州 (黄海道, 首府/牧)
年: 1423.0

○昌寧府院君
              成石璘卒。 石璘字自修, 慶尙道
              昌寧人, 文靖公
              汝完之子, 自號獨谷叟。 恭愍王六年丁酉登第, 年二十, 初授國子學諭, 遷直史官, 時, 益齋
              李齊賢修國史, 一見奇之, 常令操筆, 遷藝文, 供奉三司都事、典儀注簿。 恭愍王器之, 擢置箚子房(閟)
                〔必〕
              闍赤, 累遷典校副令, 又爲知印尙書, 遷禮儀摠郞, 出爲海州牧使。 時辛旽忌其知遇, 故有是命。 單騎赴郡, 居三月, 拜成均司成、三司左尹, 擢密直司左副代言, 尋遷知申事, 拜密直提學。 庚申夏, 倭賊入升天府, 幾陷京城。 時, 石璘爲元帥, 楊伯淵褊將。 諸將見賊鋒銳甚, 欲退渡橋, 石璘獨決策曰: "若過此橋, 人心貳矣, 不若背橋一戰。" 諸將從之, 人皆殊死戰, 賊果失利而遁。 其秋, 伯淵以讒被誅, 石璘亦配咸安。 召還封昌原君, 俄拜政堂文學, 出爲楊廣道都觀察使, 建議始立義倉, 國家善其策, 竝令諸道行之。 入爲門下評理、兼司憲府大司憲。 及我太祖倡義, 廢僞辛, 立王氏, 石璘與贊其策, 賜端誠保節贊化功臣昌城郡忠義君, 轉三司右使。 我太祖卽位, 拜門下侍郞贊成事。 自太祖在潛邸最重之, 及卽位, 眷遇益隆, 雖當聖心不懌, 見石璘, 釋然霽威, 言必見納。 歲癸酉, 判開城府事, 移判漢城府事。 賜原從功臣號、奴婢三口、田三十結。 恭靖王卽位, 授西北面都巡察使、都節制使、平壤府尹。 還拜門下侍郞贊成事, 賜輸忠翊戴功臣。 陞門下右政丞昌寧伯, 尋爲左政丞。 庚辰, 我太宗卽位, 賜推忠同德翊戴佐命功臣之號, 封昌寧府院君。 癸未, 復拜右政丞, 丁亥, 拜左政丞。 辛卯秋, 上箋乞解職, 不允。 甲午, 以府院君家居。 乙未, 爲領議政, 復以府院君退休, 賜几杖。 石璘容儀淸秀魁偉, 資性卓越。 歷事四朝, 務爲寧靜, 不喜紛更。 有遼東潰卒林波羅實率衆至境, 廷議皆欲納之, 石璘獨執不可, 極言利害, 後其言果驗。 居家儉素, 善眞草, 工詩律。 至其晩年, 乞解機務, 優游自樂, 燕處常坐一木几, 謂之養和。 自壬寅夏有微痾, 至是倚養和, 蕭然而逝, 年八十六歲。 上聞之悼甚, 輟朝三日。 諡文景, 道德博文文, 由義而濟景。 子志道、發道。
地名: 海州 (黄海道, 首府/牧)
年: 1425.0

○義禁府拿兪實來, 命同副代言鄭欽之, 更鞫前日所犯, 實盡輸其情。 上曰: "實之母在海州, 除他道付處, 屬所居隣邑載寧官奴, 尹吉亦定於所居近邑安岳官奴。"
地名: 海州 (黄海道, 首府/牧)
年: 1438.0

○刑曹啓: "海州囚私奴於里ㆍ金毛知、婢準子ㆍ七寶等謀殺其主, 按律, 凌遲處死。" 從之。
地名: 海州 (黄海道, 首府/牧)
年: 1439.0

○前中樞院使鄭欽之卒。 欽之字堯佐, 慶尙道
              東萊縣人, 高麗監察大夫郞生之孫。 生而聰慧, 稍長知讀書, 中進士成均試, 以蔭補官, 至司憲持平, 執法不阿, 彈左政丞河崙, 遂貶遠方。 太宗辛卯擢第, 歷吏兵曹正郞司諫院左獻納。 丙申, 爲司憲掌令。 時左議政朴訔與淸城府院君
              鄭擢訟奴婢, 卒屬公。 訔入閤啓事, 因自陳不宜屬公。 欽之疏請劾之, 詞甚剴切, 時論快之, 未幾見罷, 爲訔所忌, 擯不用者四年。 至世宗卽位, 起爲奉常少尹, 歷執義, 知刑曹事代言, 陞爲知申事, 參掌機密, 多所啓沃。 世宗嘗講武鐵原郡, 獲禽多者, 欲官以賞之, 議于扈從大臣, 皆曰: "可。" 欽之獨曰: "今獲禽多者官之, 後有戰功者, 將何以賞?" 上然之, 遂寢其議。 後爲吏曹參判、司憲府大司憲, 陞刑曹判書, 爲忠淸、全羅、慶尙三道都巡撫使, 審定沿海州郡城基。 歲乙卯, 國家於咸吉道, 新設會寧等四鎭, 軍機民務, 措置劇甚, 世宗欲以欽之爲觀察使, 議諸政府, 皆曰: "欽之有老母, 年過八十, 不可遠遣。" 上曰: "親老一家私事, 邊圉重事, 無以易此人。" 遂遣之。 因謂左右曰: "以鄭欽之爲觀察使, 金宗瑞爲都節制使, 予無北顧之憂矣。" 仍命欽之歲來省母, 明年再來覲母, 特賜酒肉與樂, 使壽母, 厚賜遣還。 尋以母疾劇, 召還拜中樞院使。 明年, 丁母憂遘疾, 上遣中使勸食肉, 命御醫二人不離診視, 醫問絡繹, 屢賜大官珍膳。 及卒, 年六十二。 上悼之, 輟朝二日, 遣使臨弔, 賻賜特加。 諡文景, 學勤好問文, 布義行剛景。 爲人風姿秀麗, 外和內剛, 望之儼然。 平居喜觀書, 誦說漢史。 世宗嘗謂尹淮曰: "鄭欽之, 何時熟史如此乎?" 又不事家産, 當官處事, 務遵大體, 不喜立異。 將終, 遺書敎諸子, 不作佛事。 子甲孫、麟孫、興孫、昌孫、喜霖、六孫。
地名: 海州 (黄海道, 首府/牧)
年: 1450.0

○臺諫又請: "鄭發辭証甚明, 不可不窮竟也。" 上曰: "事出曖昧, 不可推也。" 都承旨李季甸啓: "鄭發之事, 多有可疑, 命勿窮推, 是矣。 然發家本好音樂, 在義禁府抗拒, 亦是狂悖。 宜罷其職。" 上曰: "《書》云: ‘恒舞于宮, 酣歌于室, 三風十愆, 有一于此, 靡或不亡’, 不其然乎? 昔柳殷之之家好樂, 後有淫亂之行, 以致喪家。 今發好樂, 不能齊家, 甚爲輕薄。 其罷發職。" 發家畜樂器, 常使婢調習, 若遇賓客, 必令張樂爲歡。 嘗牧海州, 衙中不撤樂, 或使婢與其妓, 較其優劣, 妓輒推伏。 至是事發, 士大夫皆以爲: "雖非發所爲, 發之得此罪, 實是自取, 不當怨憤。"
地名: 海州 (黄海道, 首府/牧)
年: 1451.0

○丙午/視事。 先是義禁府讞金瓘、今伊之獄以詐欺官私取財用, 分首從, 今伊杖一百流三千里, 瓘杖一百徒三年, 下政府、六曹、臺諫議之, 或以爲此律爲是, 或以爲當論竊盜, 分首從。 上曰: "假如以鑞爲銀, 則正合詐欺之律, 今伊竊取綵段而來, 瓘知而轉藏, 是竊盜也。" 仍謂左贊成金宗瑞曰: "政府何以詐欺之律論歟?" 宗瑞曰: "夫竊盜, 匿名藏形潛竊射物, 今瓘比竊盜, 論以窩主, 於綱常何如? 不可以妻之贓, 而論其夫窩主, 不可以子之惡, 而坐其父爲窩主也。 請以公取、私取, 皆例竊盜定律, 而分首從科斷, 庶得矣。" 上曰: "不可以妻之故, 論夫窩主之言, 甚合於義。 以公取、私取律, 更議以啓。" 仍問曰: "盜賊窩主入居已有法, 窩主切隣科罪, 亦有法耶?" 左副承旨姜孟卿對曰: "只有切隣密告之法, 幷罪窩主切隣, 則未有法焉。" 上曰: "銃筒衛亦巡綽乎否?" 同副承旨盧叔仝對曰: "否。" 上曰: "銃筒衛以步兵巡綽, 定爲恒式。" 右承旨李崇之啓: "淸風、丹陽等官, 今年蠶事不實。" 上曰: "農桑大事。 除沿海州郡外, 竝令分養何如?" 崇之曰: "不可每邑養蠶酌定。 諸道山郡分養便。" 東宮侍女小非, 嘗以病出族叔內隱萬之家, 病愈還入內, 內隱萬以其衣贈之, 小非寢必覆之。 事覺, 上於宮中先杖之, 下義禁府鞫之。 上謂孟卿曰: "內隱萬於小非, 異姓五寸, 是族之踈者。 此等律有耶否?" 孟卿曰: "律無正條。 臣意謂交通宮禁者卽令典刑, 故別無是律也。" 上曰: "此婢父母俱沒, 內隱萬寓居其家, 實幹家事。 然靦面相見, 固爲不可, 況出而共接一家之內, 至解衣與之乎? 其議諸政府。"
地名: 海州 (黄海道, 首府/牧)
年: 1453.0

○初, 黃海道
              黃州人等上言, 條陳本州之弊: "一, 鄕吏奴婢等, 因惡疾死亡殆盡, 四時立役, 不得番休, 日益殘弊。 又設譯學院, 其供饋生徒及訓導之費, 將不能繼, 乞與平山、瑞興、鳳山、安岳、遂安、白川等邑, 一年相遞。 一, 若中朝使臣來, 則必聚海州、安岳、豐川女妓宴享, 雖無本州之妓, 可矣。 乞限人物阜盛間革罷, 且依安州例, 勿設山棚。 一, 初, 惡疾甚熾, 觀察使裵桓、權克和等啓聞, 設水陸齋於棘城及鳳山
              成佛寺, 厥後病氣稍息。 乞依慶尙道
              見巖寺例給田, 每年春秋, 遣官降香行祭。" 下禮曹議之, 禮曹報政府以啓曰: "譯學宜仍舊。 女妓不可遽革, 刷諸司漏落奴婢, 依定額充給。 山棚, 則令附近諸邑幷力結構。 水陸齋, 則不可, 但令每年春秋行厲祭。" 從之。
地名: 海州 (黄海道, 首府/牧)
年: 1461.0

○平安道都節制使黃石生馳啓: "野人
              李滿住管下巨右等四人到滿浦言曰, ‘兄火剌溫
              亡古與我言曰, 「加昌哈將欲起兵入寇。」 又李滿住子伊澄巨等三人來言 「咸吉道
              伐引住毛憐衛
              阿兒帖木等以浪孛兒罕之事, 不得寧居, 移于萬車遷。」’ 臣計火剌溫
              兀狄哈與我國本無怨隙, 若出來則可隨宜厚待, 毛憐衛人則逃竄至彼, 必不出來, 如或出來, 則未知接待與否。" 命示申叔舟。 叔舟啓: "火剌溫則果如石生之言, 厚待可也, 毛憐衛人則雖出來, 不可待之也。" 諭石生曰: "今見卿啓本, 具悉巨右等所告。 火剌溫來則厚待以送, 如欲上京, 則語之曰, ‘前例無有從此道上京者, 汝從咸吉道上京可也。’ 毛憐衛之人, 則已背後門, 潛移於彼, 是逃叛之人。 雖來不可接待, 當語之曰, ‘汝等本屬後門, 今逃叛潛移, 是國家罪人。 邊將不可擅便接待, 汝宜速還本居歸順。 不然將有後悔。’ 如是說送可也。" 叔舟又啓: "平安道
              寧邊城內疫癘興行, 黃石生旣喪妻, 又喪二子, 奴婢八九名亦死。 石生率其老母, 避居安州, 邊將遭此憂患, 不可不恤。 宜令其道庇葬事。 又慮奴婢等尙有罹病者, 宜送時令之藥, 令其道敎諭, 幷城內病人隨證救療。 又聞黃海道
              海州城內癘疾亦作, 亦宜送藥救治。" 卽命承政院送藥材, 幷諭觀察使。
地名: 海州 (黄海道, 首府/牧)
年: 1468.0

○諭八道觀察使曰: "近日求言, 觀其所陳, 專是奉行者, 不究立法之意, 今具條例于後。 一, 或陳: ‘一州之內, 巨室挾勢, 慵懶之吏, 怵於戲勢, 當役民之際, 議曰: 「某戶某相奴也, 賦役不可以衆同。」 於是十家賦役, 一家兼之, 富益富貧益貧, 日以凋弊。’ 役民之法, 累降諭書, 官吏尙且如此, 是豈予恤民之意耶? 監司統察一道, 何不檢擧, 以至如斯, 尙式不改, 當痛懲戒後。 一, 或陳: ‘革歸農之典, 立親着之法, 遠方小民, 贏糧信宿, 弊實不貲。’ 是官吏不知立法之意故也。 非徒歸農, 以至疾病雜故, 如不願立訟, 則具辭告官, 官則聽之, 旣不立訟, 安有親着? 如是則有何弊乎? 一, 或陳: ‘代納之徒, 割民膏肉, 朝暮督價。’ 此亦官吏之罪也。 今後凡代納, 每當收稅之時, 預收其價, 別儲待納者, 持戶曹關文來, 乃給之。 又代納, 聽民情願之事, 而貪利之徒, 勒取情願者必多。 是必法異, 而人惡者也, 卿定其不得已永永代納, 民實情願之物, 卿速磨勘以啓。 一, 州縣常典外, 威刦愚民收稅者, 亦必有之。 今聞沿海之民, 因魚鹽之利, 施尺寸之網於海邊, 則官吏輒收無法之稅, 愚民莫敢誰何, 無所控告, 故沿海之民, 不得爲魚鹽之利以生者。 卿於沿海州縣, 戶曹案付外, 守令私收魚鹽之稅者, 具錄以聞。 不特此爾, 民間如此等弊, 必多有之, 卿親行訪問, 一一以聞。"
地名: 海州 (黄海道, 首府/牧)
年: 1469.0

○命放海州官奴永屬宦官朴孟孫。
地名: 海州 (黄海道, 首府/牧)
年: 1470.0

○傳旨義禁府、刑曹, 放善山
              上林驛徒役鄭道、葛之淡、孫德右, 河東官奴永屬孫繼溫, 善山
              安谷驛徒役吳順宗、仇成, 尙州
              洛東驛徒役朴安、閔守、金桂同, 咸昌
              德通驛徒役黃終問, 海州
              望汀驛徒役金何。

○刑曹三覆啓: "井邑囚晋州官奴莫金與物故性眞、高升、莫同、豆彦、彌羅老, 在逃勿金、李山、古音龍、金崛等, 寺明火, 射殺僧人, 劫奪衣服罪; 海州囚私奴加叱同、太山燒李湄家, 射殺李湄, 强盜罪, 律該斬不待時。" 從之。
地名: 海州 (黄海道, 首府/牧)
年: 1472.0

○吏曹據兵曹關啓: "前承傳敎: ‘李施愛征討時, 各官守令私帶行鄕吏、官奴等, 竝各還本役, 以實州郡。’ 故雖親冒矢石, 戰勝有功者, 若本非自募之人, 則竝還本役, 而今海州牧使朴徐昌陪吏吳從山、吳同孫, 以李施愛女壻朴水生捕捉之功, 永免鄕役, 則有違傳敎本意。 請只免身役。" 從之。
地名: 海州 (黄海道, 首府/牧)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"
地名: 海州 (黄海道, 首府/牧)
年: 1476.0

○刑曹三覆啓: "海州囚學生李仁亨指揮物故魯界恭、池玉山、李克明, 使刦金延右家, 强盜後分贓罪, 律該斬不待時, 妻子依(贖)
                〔續〕
              錄, 永屬所居官奴婢。" 從之。
地名: 海州 (黄海道, 首府/牧)
年: 1477.0

○刑曹三覆啓: "海州囚朴今、文孝林劫私奴夫貴家强盜罪, 律該斬不待時。 依《續錄》, 妻子永屬所居邑奴婢。" 從之。
地名: 海州 (黄海道, 首府/牧)
年: 1482.0

○甲戌/受常參, 視事。 左副承旨成俊, 將刑曹啓本啓: "忠淸道
              鎭川居學生辛以商妻哲非, 欲奸亡夫奴儉金, 以手執儉金(脥)
                〔頰〕
              膚, 微示其意, 其後呼儉金於廚門內, 說與生死間不忍之語, 仍奸於廚間奧處, 其後連奸罪, 律該各斬不待時。" 上問左右曰: "何如?" 禮曹判書李坡對曰: "事則無疑, 而詞證則無也。" 上曰: "此等事, 家內人必先發言。 辛以商又豈無緣棄別乎? 明白事也, 其依律施行。" 成俊又將刑曹啓本啓: "海州囚私奴義孫、順孫、申儉同、仲孫等, 本主盧氏家放火謀害罪, 律該斬不待時。" 上顧問左右。 領敦寧尹壕對曰: "無疑。" 上曰: "此人等計較, 豈偶然乎? 此大變也, 依律處之。 但在逃成孫, 十歲前事也, 其減死。"
地名: 海州 (黄海道, 首府/牧)
年: 1488.0

○御經筵。 講訖, 持平金浩啓曰: "自古小人進, 則薦引同類, 布列朝廷, 結爲唇齒, 爲國大蠧。 今若用士洪, 亦必有後患矣。" 正言金崶啓曰: "臣等亦論士洪敍用及宦竪、醫流濫加爵賞之非, 未蒙兪允, 不勝缺望。" 上曰: "大妃康寧, 予甚喜幸, 欲使群臣同歡也。 玆加百官階, 宦竪、醫流侍藥內供之勞, 特加一資。 借曰: "侍藥內供乃其職分, 則自古豈有可賞者乎? 予於平日, 不敢以官爵, 濫加此輩, 今爲大妃, 特施恩典, 何過之有? 且爾等雖以士洪爲誤國小人, 予則以爲必無是理也。 今也人有過, 則臺諫、弘文館交執論請, 雖至三公, 不少假借, 雖有誤國之奸, 無所行其計矣。 若實有如此之人, 則予豈貰之乎? 且西河君侍藥之功, 何可勝言? 雖陞一秩, 於予心猶以爲未足, 故以及其子耳。 士洪旣爲功臣嫡長, 則例當錄用, 但以戊戌之罪, 擯之久矣。 今其父有大功, 不可不用其子也。" 崶曰: "元濬雖有侍藥之功, 旣陞崇祿, 則報施之典, 可謂重矣。 何必又用其有罪之子乎? 方今聖明在上, 雖有誤國之奸, 萬無誤國之理。 但一用士洪, 則後世子孫, 必遵守先王故事, 曰: ‘在某朝, 任士洪有罪, 特用之; 則今某雖有罪, 亦可用也。’ 進用小人不已, 則祖宗基業, 從此危矣, 豈不深可畏哉?" 浩曰: "元濬首唱代述, 以亂公道, 士洪犯不敬君上、不畏朝廷之罪, 熙載冒赴鄕圍, 其亂法, 皆自任家三父子始也。" 上曰: "西河君事在世宗朝, 而先王已令許通, 位至極品, 今不可(進)
                〔追〕
              論也。 且士洪上書欲明父冤, 而爾等以謂不敬君上、不畏朝廷云, 則言實過情。" 崶又啓曰: "前日, 獻納李世卿啓永安道居民三百戶別屬內需司未便事, 至今無發落, 敢稟。" 上曰: "此自祖宗朝爲然, 不可輕變也。" 崶曰: "今屬內需司良民三百戶, 各帶保人二戶, 是九百戶隱匿避役矣。 不特此也, 軍民之避重就輕者, 率多投屬, 以此軍額日耗。 自古王者無私有, 今何必耶?" 上曰: "其來已久, 不可紛更。 且內需司所屬有額數, 其數外投屬者, 刷還軍籍可也。" 左右曰: "守令等皆以爲事涉宮禁, 不敢容易爲之耳。" 崶曰: "海州居本官奴子有犯罪者, 特令全家徙邊, 自是黃海之民, 始得蘇息。 今又將永安人悉隷軍簿, 則尤善。" 不聽。 知事李克增啓曰: "惠山鎭長城外設棘城掘坎, 以防彼人往來, 臣以爲未便。 彼地廣闊, 賊路非一, 雖設險, 無益於事也。 況彼人當以德惠撫之, 不可先爲設機示疑也。 且甫花土所使野人等, 留會寧而不得入, 彼人等雖不從刷還之命, 而不與於甫花土, 其所使者, 接待何如?" 上曰: "馭戎之術, 當使權在我而使彼備我之不暇也。 若彼執其權而我乃備之不暇, 則何以爲國乎? 設險所以守國也, 豈可以今無邊警而不爲之備乎? 馭戎之術, 當使威惠幷著, 豈可先示之以弱哉? 屢降刷還諭書, 而至今不從, 是弱我也。 今若絶而不納, 則彼亦知懼, 而或有刷還之理矣。"
地名: 海州 (黄海道, 首府/牧)
年: 1489.0

○司憲府啓: "海州牧使鄭誠謹嘗陪箋而來, 賜面對, 後因私事到京, 又詣闕肅拜罪, 律該杖八十贖、奪告身三等。" 命議于領敦寧以上。 沈澮、洪應、李克培、盧思愼、尹壕議: "誠謹心術鯁直, 內需司奴伐介侵民作弊事, 憤憤於心, 幸到京師, 欲親啓而已, 豈有他情? 但因事到京肅拜則有罪。" 尹弼商議: "依所啓施行。" 命勿論。

○乙丑/御經筵。 講訖, 執義丘夙孫啓曰: "金世勣知憲府論己, 而不馳詣行宮, 人臣之罪孰大於此? 請痛懲以戒後來?" 獻納尹兢啓曰: "人君苟不明賞罰之權, 則何以爲治? 國家儲養將士者, 將以爲用也。 世勣雖有弓馬之能, 然其心不敬如此, 此厥不懲, 祗釀成其驕侈之心耳, 何以爲後日之用乎?" 上曰: "世勣無學解, 此特計料之錯耳, 左遷足矣。" 領事李克培、同知事李世佐啓曰: "計料錯誤耳, 安有不敬之心乎?" 夙孫啓曰: "閔永慕命還除順天府使, 請依《大典》, 準期不敍。 方今士習日卑, 貪競成風。 前此, 昌慶宮修理都監員皆超擢之, 今永慕之心以爲: ‘事畢則必有異數。’ 希望上恩, 不欲捨去, 故提調來啓耳。" 上曰: "永慕何得請囑于提調? 提調又安肯聞其言而來啓乎? 已令還授, 又何罪之?" 兢又啓曰: "臣嘗在鄕村, 備諳民弊, 徵債是已。 (內需寺)
                〔內需司〕
              長利中廢而復立, 何也? 當春時則使民之願受債者, 糞其田, 終日服勞, 始給數斗之債, 當秋斂時, 多領人徒, 稱爲督債, 出入閭閻, 奪其財物, 無所不至。 禾未登場, 旋被刦奪, 白屋蕭然由此也。 昔仲虺贊成湯曰: ‘惟王不殖貨利。’ 以殿下之聖德, 而殖私貨, 以累大德, 臣竊痛之。 請罷(內需寺)
                〔內需司〕
              長利, 以便於民。" 上曰: "向者罷而其後復立, 其時與宰相商議可否爲之耳, 予豈不知民弊乎? 前此, 海州居奴有不法之事, 因牧使鄭誠謹之啓, 卽令治罪。 今復如是, 則令守令治罪可也, 又何罷爲?" 兢曰: "未知殿下爲何事而殖貨乎。 無乃爲佛耶?" 上曰: "何謂爲佛? 我無崇佛之事。"
地名: 海州 (黄海道, 首府/牧)
年: 1490.0

○戊戌/視事。 刑曹三覆啓: "海州囚寺奴莫同, 殺李同奪牛罪, 驪州囚學生尹升老奸其子金萬伊妻訥斤罪, 竝律該斬不待時。" 從之。 掌令李禮堅、正言柳濱, 啓任士洪不宜差管押使, 不聽。